د افغانی سرې میاشتې ټولنې پکتیا ولایتی څانګه کې د سرې میاشتې عمومی رئیس محترم مولوی صاحب مطیع الحق"خالص" په شتون کې د 'مجمع ولایتی افتتاحیه غونډه ترسره شوه* ! په ۱۴۴۵/۱/۲۹ نیټه د پکتیا سرې میاشتې نمایندګی کې د ولایتی مجامع برانیستغونډه تر سره شوه غونډه د مولوی صیب عزیزالرحمن "منصور " لخوا د څو مبارکو آیتونو په تلاوت سره پیل شوه، ورپسې د پکتیا ولایت د سرې میاشتې نمایندګۍ رئیس مفتی غلام سرور "ابو احمد" له کابل څخه راغلی پلاوی او د غونډې ګډونوالو ته ښه راغلاست ووایه. ورورسته د افغانی سرې میاشتې عمومی رئیس صاحب د غونډې ګډونوالو ته د سرې میاشتې د کارونو اړوند خبرې وکړی او ګډونوال یې وهڅول ترڅو د خپل ولس او هېواد لپاره د ښه خدمت په موخه له افغانی سرې میاشتې سره خپله همکاری درېغ نه کړی او زیاته یې کړه چې په پکتیا ولایت کې به د مرستون د جوړیدو چارې پیل شی. همداراز د تفتیش عمومی رئیس مولوی صاحب محمد نسیم په خپلو خبرو کې، پر مشرانو د بارو، اخلاص او ښه نیت لرلو اړوند ګډونوالو ته د عالمانه وینا واوروله . د کابل مرستون رئیس مولوی صاحب الیاس خېل "ناصری" هم په خپل وار سره د غونډې کډونوالو ته د افغانی سرې میاشتې ټولنې د مسؤولینو هغه هڅې شرېکې کړې چې له ولس سره یې ترسره کړی دی . اوپه ټول هیواد کې د ۲۴۰۰۰ بې سرپرسته کونډو سره یې د نغدی مرستې پروسه تشریح کړه. ورپسې د نشراتو او خپرونو رئیس عرفان الله "شرفزوی " د افغانی سرې میاشتې پر فعالیتونو رڼا واچوله او لنډ راپور یې له ګډونوالو سره شریک کړ. د غونډې وروستۍ برخه کې د مجامع ولایتی رئیس محترم محمد طیب(مبارک) د افغانی سرې میاشتې پر تېرو یو کلنو کړنو رڼا واچوله او همداراز یې د مجامع ولایتی نوی سیستم هم د غونډې برخوالو سره شریک کړ. غونډه د د حوادثو رئیس مولوی صاحب صالح محمد " اخوندزاده په دعا سره پای ته ورسېده. 06:35 PM سره نجیب الرحمان مدیر نشران نمایندګی پکتیا Photo from نجیب الرحمن"صدیقی"